২০১৩-১৪ শ্রীলঙ্কা ক্রিকেট দলের বাংলাদেশ সফর
শ্রীলঙ্কা ক্রিকেট দল পূর্ব-নির্ধারিত সময়সূচী মোতাবেক ২৪ জানুয়ারি ২০১৪ তারিখ থেকে বাংলাদেশ সফর শুরু করে। ২৭ জানুয়ারি, ২০১৪ তারিখে শুরু হওয়া ১ম টেস্ট ম্যাচের মাধ্যমে তারা ২২ ফেব্রুয়ারি, ২০১৪ তারিখ পর্যন্ত বাংলাদেশ সফর করে। সফরে তারা বাংলাদেশ ক্রিকেট দলের বিরুদ্ধে ২টি টেস্ট ম্যাচ, ২টি টি২০ ও ৩টি একদিনের আন্তর্জাতিক ম্যাচ খেলে। সম্প্রচারস্বত্ত্বজনিত কারণে সিরিজটি সাহারা কাপ ২০১৪ নামে পরিচিতি পায়।